Polisieman in hof oor gekaapte motorsArgieffoto: SAPD Lt.kol. Katlego Mogale, woordvoerder van die polisie, het gesê die saak teen lt.kol. Prince Derby is tot Dinsdag uitgestel wanneer hy na verwagting om borg saal aansoek doen. Drie gesteelde voertuie, ŉ VW Golf 6 en twee VW Polo’s, is Dinsdagoggend by die polisiebeampte se huis in Eldoradopark opgespoor. Die blitspatrollie het in samewerking met die Tracker-opsporingsdiens ŉ motor se sein tot by die beampte se huis in Alleystraat gevolg. Die Golf 6 is vir sy onderdele uitmekaar gehaal. Die motor is verlede maand in Dawnpark aan die Oos-Rand as gekaap aangemeld. Daar is ook aan die twee Polo’s se onderstelnommers gepeuter.